
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 164
                                                            din 29 noiembrie 2024
               privind avizarea încheierii unui act adițional la contractul de delegare a gestiunii activităților 

                  de sortare a deșeurilor reciclabile, compostare a biodeșeurilor și transfer a deșeurilor prin 

                           exploatarea Stației de Sortare, Compostare și Transfer Cristești din județul Mureș


Consiliul Local al Municipiului Sighișoara, întrunit în ședință extraordinară,


Luând act de proiectul de hotărâre, înregistrat cu nr. 36.418/18.11.2024                                                                                                 și la Consiliul Local Sighișoara cu nr. 37.012/22.11.2024, de referatul de aprobare, înregistrat cu nr. 36.416/18.11.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Hotărârea Consiliului Local Sighișoara nr. 95/21.05.2008 privind participarea Municipiului Sighișoara în calitate de membru fondator la constituirea Asociației de Dezvoltare Intercomunitară ,,Ecolect Mureș”;

          Ținând cont de prevederile art. 10 secțiunea 2 alin. (1) - (4), coroborate cu cele ale art. 30 din contractul de delegare nr. 1491/07.03.2024, încheiat cu Asocierea S.C. IRIDEX GROUP S.R.L. (lider de asociere) – S.C. IRIDEX GROUP SALUBRIZARE S.R.L. (asociat);

Având în vedere prevederile art. 33 din Ordinul Președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, cu modificările și completările ulterioare;
Ținând cont de prevederile art. 9 alin. (2) lit. ,,d” și art. 23 alin. (1) lit. ,,b” din Legea nr. 51/2006, legea serviciilor comunitare de utilități publice, cu modificările și completările ulterioare; 

Văzând adresa Asociației de Dezvoltare Intercomunitară ,,ECOLECT MUREȘ” cu nr. 5.159/13.11.2024, înregistrată la Municipiul Sighișoara cu nr. 36.044/13.11.2024, prin care se transmite materialul cu privire la proiectul de hotărâre privind avizarea încheierii unui act adițional la contractul de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, în vederea adoptării actului administrativ până la data de 13.12.2024;  
Având în vedere Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 36.420/18.11.2024, prin care se propune avizarea încheierii unui act adițional la contractul de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș;
Având în vedere avizele favorabile ale tuturor comisiilor pe domenii de specialitate;         
În temeiul art. 129 alin. (1), alin. (2) lit. d), alin. (7) lit. n) și lit. s), alin. (14), art. 132, art. 139 alin. (1) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

        H O T Ă R Ă Ș T E:

          
Art. 1. Se avizează ajustarea tarifului de operare al operatorului serviciului delegat, cu indicele prețurilor de consum total aferent perioadei martie 2024 – septembrie 2024, de la 705 lei/tonă, fără T.V.A. la 714,42 lei/tonă, fără T.V.A., pentru sortarea deșeurilor de hârtie, carton, metal, plastic colectate separat, conform fișei de fundamentare cuprinsă în anexa nr. 1 la prezenta hotărâre.

          
Art. 2. Se avizează ajustarea tarifului de operare al operatorului serviciului delegat, cu indicele prețurilor de consum total aferent perioadei martie 2024 – septembrie 2024, de la 689 lei/tonă, fără T.V.A. la 698,53 lei/tonă, fără T.V.A., pentru compostare biodeșeuri colectate separat, conform fișei de fundamentare cuprinsă în anexa nr. 2 la prezenta hotărâre.

          
Art. 3. Se avizează ajustarea tarifului de operare al operatorului serviciului delegat, cu indicele prețurilor de consum total aferent perioadei martie 2024 – septembrie 2024, de la 76 lei/tonă, fără T.V.A. la 77,02 lei/tonă, fără T.V.A., pentru transfer al deșeurilor reziduale, conform fișei de fundamentare cuprinsă în anexa nr. 3 la prezenta hotărâre.


Art. 4. Se avizează ajustarea tarifului de operare al operatorului serviciului delegat, cu indicele prețurilor de consum total aferent perioadei martie 2024 – septembrie 2024, de la 126 lei/tonă, fără T.V.A. la 127,71 lei/tonă, fără T.V.A., pentru transferul deșeurilor de sticlă colectate separat, conform fișei de fundamentare cuprinsă în anexa nr. 4 la prezenta hotărâre.


Art. 5. Se avizează încheierea actului adițional la contractul nr. 1491/07.03.2024 ,,de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș”, încheiat cu Asocierea S.C. IRIDEX GROUP S.R.L. (lider de asociere) – S.C. IRIDEX GROUP SALUBRIZARE S.R.L. (asociat), conform anexei nr. 5 la prezenta hotărâre.


Art. 6. Anexele nr. 1 – 5 fac parte integrantă din prezenta hotărâre.

          
Art. 7. Se mandatează Primarul municipiului Sighișoara, domnul Ioan - Iulian SÎRBU, reprezentantul municipiului Sighișoara, să voteze în Adunarea Generală a A.D.I. ,,Ecolect Mureș” aprobarea actului adițional, conform prevederilor art. 5 din prezenta.

Art. 8. Se mandatează Asociația de Dezvoltare Intercomunitară ,,Ecolect Mureș” prin Directorul executiv  sau persoana desemnată de aceasta să semneze actul adițional la contractul de delegare avizat la art. 5 din prezenta.

          Art. 9. Prin grija d-nei Bizo Anca, Secretar General  al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș, Consiliului Județean Mureș, precum și Asociației de Dezvoltare Intercomunitară „ECOLECT MUREŞ”, care va supune aprobării în Adunarea Generală a Asociației de Dezvoltare Intercomunitară „ECOLECT MUREŞ”, actul adițional în forma avizată la art. 5 și care răspunde de ducerea sa la îndeplinire, și se va aduce la cunoștință publică, prin publicarea pe pagina de internet la adresa www.primaria sighisoara.ro 

PREŞEDINTE DE ŞEDINŢĂ,
  

                 Gall Ernő

                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;

  2 ex. Serviciul Monitorizare Servicii Publice, Guvernanță Corporativă;

  1 ex. Consiliul Județean Mureș;
  1 ex. Asociația de Dezvoltare Intercomunitară „ECOLECT MUREŞ”.
  9 ex. 

  B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 164/29.11.2024

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


